Pilaji Rao Gaekwad
ಪಿಲಾಜಿರಾವ್ ಗಾಯಕ್ವಾಡ್ (ಮರಣ 14 ಮೇ 1732) ಮರಾಠ ಜನರಲ್ ಆಗಿದ್ದರು. ಆತನನ್ನು ಮರಾಠ ಸಾಮ್ರಾಜ್ಯದ ಗಾಯಕ್ವಾಡ್ ರಾಜವಂಶದ ಸ್ಥಾಪಕನೆಂದು ಪರಿಗಣಿಸಲಾಗಿದ್ದು, ಆತ ಬರೋಡಾದ ಮಹಾರಾಜನಾದನು. ಆರಂಭಿಕ ಜೀವನ ಪಿಲಾಜಿ ಅವರು ಝಿಂಗೋಜಿರಾವ್ ಕೆರೋಜಿರಾವ್ ಗಾಯಕ್ವಾಡ್ ಅವರ ಹಿರಿಯ ಮಗ. ಆತನ ಚಿಕ್ಕಪ್ಪ ಒಂದನೇ ದಾಮಾಜಿ ಗಾಯಕ್ವಾಡ್ (ಮರಣ 1721) ಆತನನ್ನು ದತ್ತು ತೆಗೆದುಕೊಂಡರು, ಆತನಿಗೆ ಯುದ್ಧದಲ್ಲಿ ಶೌರ್ಯ ತೋರಿದ್ದಕ್ಕಾಗಿ ಛತ್ರಪತಿ ಶಾಹು ವಂಶಪಾರಂಪರ್ಯವಾಗಿ ಶಂಶೇರ್ ಬಹದ್ದೂರ್ ಎಂಬ ಬಿರುದನ್ನು ನೀಡಿದ್ದನು. ದಾಭಾಡೆ ಸೇವೆಗೆ, ಗಾಯಕ್ವಾಡ್ಗಳು ಮೂಲತಃ ದಾಭಾಡೆ ಕುಟುಂಬದ ಲೆಫ್ಟಿನೆಂಟ್ಗಳಾಗಿದ್ದರು, ಗುಜರಾತಿನ ಮರಾಠ ಮುಖ್ಯಸ್ಥರಾಗಿದ್ದರು ಮತ್ತು ಸೇನಾಪತಿ (ಕಮಾಂಡರ್-ಇನ್-ಚೀಫ್) ಬಿರುದನ್ನು ಹೊಂದಿದ್ದರು. ಪಿಲಾಜಿಯು ತ್ರಿಂಬಕ್ ರಾವ್ ದಾಭಾಡೆ ಅವರ ಮುತಾಲಿಕ್ (ಉಪನಾಯಕ) ಆಗಿದ್ದರು. 1731ರಲ್ಲಿ ಮರಾಠ ಪೇಶ್ವೆಯ ವಿರುದ್ಧ ದಂಗೆ ಎದ್ದಾಗ ತ್ರಿಂಬಕ್ ರಾವ್ ಅವರನ್ನು ಕೊಲ್ಲಲಾಯಿತು, ಅವರ ಅಪ್ರಾಪ್ತ ಮಗ ಯಶವಂತ್ ರಾವ್ ದಾಭಾಡೆ ಅವರನ್ನು ಸೇನಾಪತಿಯಾಗಿ ನೇಮಿಸಲಾಯಿತು. ದಾಭಾಡೆಗಳು ತಮ್ಮ ಅರ್ಧದಷ್ಟು ಆದಾಯವನ್ನು ಮರಾಠ ಛತ್ರಪತಿಯ ಖಜಾನೆಗೆ ಪಾವತಿಸುವ ಷರತ್ತಿನ ಮೇಲೆ ಗುಜರಾತಿನಲ್ಲಿ ತಮ್ಮ ಪ್ರದೇಶಗಳನ್ನು ಉಳಿಸಿಕೊಳ್ಳಲು ಪೇಶ್ವೆಯು ಅವಕಾಶ ಮಾಡಿಕೊಟ್ಟನು. ಪಿಲಾಜಿ ಯಶ್ವಂತ್ ರಾವ್ ಅವರ ಸೇವೆಯನ್ನು ಮುಂದುವರೆಸಿದರು ಮತ್ತು ಶಂಶೇರ್ ಬಹದ್ದೂರ್ ಜೊತೆಗೆ ಪೇಶ್ವೆಯಿಂದ ಸೇನಾ ಖಾಸ್ ಖೇಲ್ ಎಂಬ ಬಿರುದನ್ನು ಪಡೆದರು. ಯಶ್ವಂತ್ ರಾವ್ ಅಪ್ರಾಪ್ತ ವಯಸ್ಕನಾಗಿದ್ದರಿಂದ, ಪಿಲಾಜಿ ಗುಜರಾತ್ನಿಂದ ಆದಾಯವನ್ನು ಸಂಗ್ರಹಿಸುವ ಜವಾಬ್ದಾರಿಯನ್ನು ಹೊಂದಿದ್ದರು. 1732ರ ಮೇ 14ರಂದು ಡಾಕೋರ್ನಲ್ಲಿ ಮಾರ್ವಾಡದ ಮಹಾರಾಜ ಅಭಯ್ ಸಿಂಗ್ರ ದೂತರು ಪಿಲಾಜಿಯನ್ನು ಹತ್ಯೆಗೈದರು. ಬರೋಡಾ-ಡಾಕೋರ್ ರಸ್ತೆಯಲ್ಲಿರುವ ಸಾವ್ಲಿ ಗ್ರಾಮದಲ್ಲಿ ಆತನ ಅಂತ್ಯಕ್ರಿಯೆ ನಡೆಸಲಾಯಿತು. ಅವನ ನಂತರ ಅವನ ಮಗ ದಮಾಜಿ ರಾವ್ ಗಾಯಕ್ವಾಡ್ (ಎರಡನೇ ದಮಾಜಿ ಎಂದೂ ಕರೆಯುತ್ತಾರೆ) ಅಧಿಕಾರಕ್ಕೆ ಬಂದನು. ದಾಭಾಡೆಗಳು ಪೇಶ್ವೆಯ ವಿರುದ್ಧ ದಂಗೆ ಎದ್ದಾಗ ದಾಮಾಜಿ ಪೇಶ್ವೆ ಬಾಲಾಜಿ ಬಾಜಿ ರಾವ್ ವಿರುದ್ಧ ಹೋರಾಡಿದರು. ಅವನನ್ನು ಸೋಲಿಸಿ ಬಂಧಿಸಲಾಯಿತು, ಆದರೆ ನಂತರ, ಪೇಶ್ವೆಯು ಅವನನ್ನು ದಾಭಾಡೆಗಳ ಬದಲಿಗೆ ಗುಜರಾತಿನ ಮರಾಠ ಮುಖ್ಯಸ್ಥನನ್ನಾಗಿ ನೇಮಿಸಿದನು. ಹೀಗೆ ಪಿಲಾಜಿಯ ವಂಶಸ್ಥರು ಗಾಯಕ್ವಾಡ್ ರಾಜವಂಶದ ರೂಪದಲ್ಲಿ ಗುಜರಾತ್ ಅನ್ನು ಆಳಿದರು. ಉಲ್ಲೇಖಗಳು ಹೊರಗಿನ ಕೊಂಡಿಗಳು ಬರೋಡಾ ಕ್ವೀನ್ಸ್ಲ್ಯಾಂಡ್ ವಿಶ್ವವಿದ್ಯಾನಿಲಯದ ರಾಜರ ವಂಶಾವಳಿ ವಡೋದರಾದ ಪಿಲಾಜಿರಾವ್ ಮಹಾರಾಜರು 1732 ಹಿಂದೂ ದೊರೆಗಳ ಸಾವು ಭಾರತೀಯ ರಾಜಮನೆತನ ಹುಟ್ಟಿದ ವರ್ಷ ಅಪರಿಚಿತ ಭಾರತೀಯ ಮಿಲಿಟರಿ ನಾಯಕರು